Richard Stehlík

Richard Stehlík (s. 22. kesäkuuta 1976 Skalica, Tšekkoslovakia) on slovakialainen jääkiekkopuolustaja, joka pelasi syyskaudella 2016–2017 try-outilla SM-liigajoukkue Hämeenlinnan Pallokerhossa. Isokokoinen Stehlík on 195 cm pitkä sekä 109 kg painava. Häntä on luonnehdittu pelityyliltään all aroud -puolustajaksi. Stehlík on pelannut urallaan ulkomailla myös Pohjois-Amerikassa, Tšekissä, Venäjällä, Ruotsissa ja Itävallassa.

Ura
Seuraura
Stehlíkin kasvattajaseura on hänen kotikaupunkinsa joukkue HK 36 Skalica, jossa hän pelasi Extraligan tulokaskautensa 2000–2001 olleessaan vain 16-vuotias. Stehlík teki kauden aikana 45 runkosarjaottelussa tehot 1+1=2. QMJHL-joukkue Sherbrooke Castors varasi hänet 73. pelaajana CHL:n varaustilaisuudessa 2001. Stehlík pelasi kauden 2001–2002 vielä kotimaassaan, jonka jälkeen hän siirtyi Castorsiin kaudeksi 2002–2003. Stehlík osallistui kauden aikana CHL Top Prospects Gameen, mutta hän jäi kuitenkin ilman NHL-varausta kesällä 2002. Vuotta myöhemmin Nashville Predators varasi Stehlíkin kolmannella kierroksella 76. pelaajana NHL:n varaustilaisuudessa 2003.

Kaudeksi 2003–2004 Stehlík vaihtoi QMJHL-seuraansa ja siirtyi Lewiston MAINEiacsin riveihin. Kaudeksi 2004–2005 hän pelasi kasvattajaseuraansa HK 36 Skalicaan, mutta Stehlík siirtyi kauden lopulla samassa liigassa pelaavaan HK Dukla Trenčíniin. Kaudeksi 2005–2006 hän siirtyi Tšekin Extraligassa pelaavaan HC Sparta Prahaan, jossa Stehlík voitti Tšekin-mestaruuden keväinä 2006 ja 2007. Kesäkuussa 2007 hän teki kaksivuotisen tulokassopimuksen Nashville Predatorsin kanssa. Stehlík aloitti kauden 2007–2008 AHL-joukkue Milwaukee Admiralsissa, kunnes hän palasi kesken kauden loppukaudeksi HC Sparta Prahaan, jota hän ehti vahvistaa myös Euroopan seurajoukkueiden mestaruusturnauksessa.

Stehlík siirtyi kaudeksi 2008–2009 HC Vítkovicen joukkueeseen, jossa hän vietti kaksi kautta voittaen hopeaa keväällä 2010. Tämän jälkeen Stehlík jatkoi Tšekin Extraliigan pelejään HC Kometa Brnon riveissä kaudella 2010–2011. Hän oli tehoilla 10+9=19 joukkueen tehokkain puolustaja ja jakoi Extraliigan puolustajien maalipörssin voiton HC České Budějovicen František Ptáčekin kanssa. Kaudeksi 2011–2012 Stehlík siirtyi KHL:ään ja Salavat Julajev Ufan riveihin. Joulukuun 2011 lopulla hän kuitenkin jätti joukkueen, mutta runsas viikko myöhemmin, tammikuussa 2012 Stehlík jatkoi KHL-pelejään Atlantin joukkueessa.

Kaudeksi 2012–2013 Stehlík siirtyi vuoden mittaisella sopimuksella Ruotsiin Elitserien-joukkue MODO Hockeyn riveihin. Kesken kauden, joulukuussa 2012 hän kuitenkin jätti joukkueen ja palasi kevääseen 2014 asti kestäneellä sopimuksella HC Vítkoviceen. Stehlík edusti joukkuetta Spengler Cupissa vuosina 2012 ja 2013. Huhtikuussa 2014 hän teki Vítkovicen kanssa vuoden mittaisen jatkosopimuksen. Kaudella 2014–2015 Stehlík oli joukkueen tehokkain puolustaja Lukáš Zíbin kanssa tehoilla 4+14=18.

Stehlík palasi kaudeksi 2015–2016 HC Kometa Brnoon, mutta hän kuitenkin purki yhteisymmärryksessä sopimuksensa joukkueen kanssa tammikuussa 2016. Saman kuun lopulla Stehlík teki sopimuksen Itävallan Erste Bank Eishockey Ligassa pelaavan Villacher SV:n kanssa. Hänen sopimuksessaan oli kuitenkin purkupykälä paremmasta sopimustarjouksesta ja Stehlík näin ollen siirtyi vain yhden pelaamansa ottelun jälkeen Tšekin Extraligan HC Třineciin liigan siirtotakarajalla.

Syyskuussa 2016 Stehlík siirtyi ottelukohtaisella sopimuksella kotimaahansa Extraligan nousijajoukkue HK 32 Liptovský Mikulášin riveihin. Lokakuussa hän siirtyi loppukauden 2016–2017 kattavalla ja kolmen viikon try-outin sisältävällä sopimuksella SM-liigajoukkue Hämeenlinnan Pallokerhoon. Stehlík pelasi viisi ottelua ilman tehopisteitä ja hän jäi marraskuussa ilman jatkosopimusta.

Maajoukkueura
Stehlík edusti Slovakiaa MM-kilpailuissa vuosina 2006 ja 2007. Hän pelasi myös alle 20-vuotiaiden MM-kilpailuissa vuosina 2002, 2003 ja 2004, joista viimeisimmässä turnauksessa Stehlík voitti Slovakian sisäisen tehotilaston lukemalla +4. Hän pelasi myös alle 18-vuotiaiden MM-kilpailuissa vuosina 2001 ja 2002. Stehlík voitti jälkimmäisessä turnauksessa pelipaikastaan huolimatta Slovakian sisäisen pistepörssin tehoilla 3+3=6. Hänet valittiin turnauksen tähdistökentälliseen.

Tilastot
 2000–2001  HK 36 Skalica  SloEL  45  1  1  2  14  -  -  -  -  -  U18  6  1  0  1  4 2001–2002  HK 36 Skalica  SloEL  35  1  0  1  12  3  0  0  0  2  U18  8  3  3  6  10                           JMM  7  0  1  1  10 2002–2003  Sherbrooke Castors  QMJHL  43  8  16  24  105  12  1  5  6  20  JMM  6  0  3  3  8 2003–2004  Lewiston MAINEiacs  QMJHL  44  11  25  36  109  7  0  1  1  12  JMM  6  1  1  2  8 2004–2005  HK 36 Skalica  SloEL  40  8  3  11  28  -  -  -  -  -   HK Dukla Trenčín  SloEL  13  1  5  6  33  12  3  3  6  62 2005–2006  HC Sparta Praha  ČEL  42  3  7  10  79  17  0  2  2  18  MM  7  0  0  0  2 2006–2007  HC Sparta Praha  ČEL  42  8  1  9  75  16  0  0  0  22  MM  6  0  1  1  2 2007–2008  Milwaukee Admirals  AHL  14  1  0  1  12  -  -  -  -  -   HC Sparta Praha  ČEL  10  0  0  0  20  3  0  0  0  4 2008–2009  HC Vítkovice  ČEL  49  3  10  13  67  10  1  1  2  4 2009–2010  HC Vítkovice  ČEL  46  7  10  17  38  12  1  3  4  16 2010–2011  HC Kometa Brno  ČEL  49  10  9  19  53  -  -  -  -  - 2011–2012  Salavat Julajev Ufa  KHL  24  4  1  5  8  -  -  -  -  -   Atlant  KHL  7  0  0  0  6  2  0  0  0  0 2012–2013  MODO Hockey  Elitserien  22  0  1  1  27  -  -  -  -  -   HC Vítkovice  ČEL  22  2  1  3  12  11  0  2  2  10 2013–2014  HC Vítkovice  ČEL  45  7  11  18  65  8  2  2  4  4 2014–2015  HC Vítkovice  ČEL  41  4  14  18  32  4  1  1  2  4 2015–2016  HC Kometa Brno  ČEL  19  0  2  2  12  -  -  -  -  -   Villacher SV  EBEL  1  0  0  0  0  -  -  -  -  -   HC Třinec  ČEL  8  0  1  1  6  2  0  0  0  2 2016–2017  HK 32 Liptovský Mikuláš  SloEL  9  1  0  1  2  -  -  -  -  -   HPK  SM-liiga  5  0  0  0  0  -  -  -  -  - 1 kausi  yhteensä  KHL  31  4  1  5  14  2  0  0  0  0 10 kautta  yhteensä  ČEL  373  44  66  110  459  92  8  12  20  117 4 kautta  yhteensä  SloEL  142  12  9  21  89  15  3  3  6  64 1 kausi  yhteensä  Elitserien  22  0  1  1  27  -  -  -  -  - 1 kausi  yhteensä  SM-liiga  5  0  0  0  0  -  -  -  -  - 1 kausi  yhteensä  EBEL  1  0  0  0  0  -  -  -  -  -

Lähteet

Viitteet

Luokka:Slovakialaiset jääkiekkoilijat
Luokka:Nashville Predatorsin varaamat pelaajat
Luokka:Vuonna 1984 syntyneet
Luokka:Elävät henkilöt